Diari Oficial de la Generalitat Valenciana


Sumari del DOGV 5578, del 16-08-2007 (2007/8686)

Informació pública de les bases particulars per a la selecció i adjudicació del Programa d'Actuació Integrada de la Unitat d'Execució U-3.
------------------------------------------------------------------------------------------------------------------------------------------

### Dades del document

Número de DOGV
:   5578

Data del DOGV
:   16-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8686


Data del document
:   20-06-2007

Organisme emissor
:   Ajuntament de Canals

Tipus de document
:   Informació Pública

Descriptors 

:   * Canals
    * pla d'urbanisme
    * administració local
    * licitació
    * obres públiques
    * contracte d'obres

Informació pública de les bases particulars per a la selecció i adjudicació del Programa d'Actuació Integrada de la Unitat d'Execució U-3. [2007/8686]
El Ple de l'Ajuntament, en la sessió de data 22 de maig de 2007, va acordar iniciar el procediment per gestió indirecta per al desenvolupament i execució del Programa d'Actuació Integrada de la Unitat d'Execució U-3 del Pla General d'Ordenació Urbana (PGOU). A més, va aprovar les bases particulars que hauran de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció de l'urbanitzador. En compliment del que disposen els articles 131 i 132 de la Llei 16/2005, de 30 de desembre, de la Generalitat, Urbanística Valenciana, 286.2, 447 i 448 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), i l'article 70 de la Llei 7/1985, de 2 d'abril, Reguladora de les Bases de Règim Local, es publiquen les bases particulars; contra estes bases es pot interposar, potestativament, un recurs de reposició davant de l'òrgan que el va dictar, dins del termini d'un mes, comptador des de l'endemà de la publicació del present edicte, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999; o interposar, directament, dins del termini de dos mesos, comptadors des de l'endemà de la present notificació, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 46 i 10.1.a i 8.1.a contrario sensu respectivament, de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per la Llei Orgànica 19/2003.
Així mateix, podrà interposar qualsevol altre recurs que s'estime procedent.
Bases particulars reguladores de la programació per gestió indirecta de l'actuació integrada de la unitat d'execució U-3 del Pla General d'Ordenació Urbana de Canals
Bases particulars per a la selecció i adjudicació del Programa d'Actuació Integrada de la Unitat d'Execució U-3
I. Objecte del contracte
Les presents bases particulars tenen com a objecte regular les condicions bàsiques de caràcter tècnic, jurídic, econòmic i administratiu, per a l'aprovació d'un programa d'actuació integrada i la selecció d'un urbanitzador per al desenvolupament urbanístic de la unitat d'execució número 3 de sòl urbà del PGOU.
Les presents bases complementen les bases generals aprovades pel Ple de l'Ajuntament i publicades en el Butlletí Oficial de la Província de València número 287, de 2 de desembre de 2006.
II. Règim jurídic (art. 286.1.d del Reglament d'Ordenació i Gestió Territorial i Urbanística)
La relació jurídica que uneix l'agent urbanitzador que se seleccionar i l'administració local és la d'un contracte administratiu especial, i en tot el que no preveuen les presents bases particulars s'aplicaran la Llei 16/2005, de 30 de desembre, de la Generalitat, Urbanística Valenciana, i el Reglament d'Ordenació i Gestió Territorial i Urbanística, aprovat pel Decret 67/2006, de 19 de maig, del Consell de la Generalitat, modificat per Decret 36/2007, i les bases generals de programació aprovades pel Ple d'este ajuntament i publicades en el Butlletí Oficial de la Província de València número 287 de 2 de desembre de 2006.
S'aplicaran de forma supletòria les disposicions incloses en el títol IV del llibre II del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, i les establides en el reglament general de la dita llei, aprovat pel Reial Decret 1098/2001, de 12 de maig, així com les normes que regulen la contractació administrativa de les entitats locals que s'hi apliquen.
En cas de contradicció entre els documents contractuals adés esmentats, l'ordre de prelació serà el següent: bases particulars de programació, bases generals de programació i contracte per al desenvolupament i execució del programa d'actuació integrada.
III. Ordenació urbanística vigent (art. 131.2.a Llei Urbanística Valenciana)
L'ordenació urbanística vigent per a este àmbit és la prevista pel Pla General d'Ordenació Urbana, aprovada per la Comissió Provincial d'Urbanisme, en data 27 de novembre de 1984.
El pla esmentat no va ser homologat conforme a la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
El Pla General classifica els terrenys inclosos en la present actuació com a sòl urbà d'ús residencial, amb ordenació detallada, si bé tant la delimitació com l'ordenació que s'inclouen en el planejament general no s'adapten ni a la realitat existent ni a les necessitats del municipi.
Per això, es considera d'interés per a este ajuntament que les propostes dels licitadors proposen millores i modificacions en l'ordenació i la redelimitació de la unitat a fi d'adaptar-la a la realitat dels terrenys i a les necessitats del municipi.
La unitat d'execució U-3 a l'efecte d'aplicació d'ordenances està qualificada com a zona d'eixamplament en el PGOU esmentat.
IV. Memòria de necessitats i objectius del programa d'actuació integrada (art. 131.2.b Llei Urbanística Valenciana)
1. Els objectius imprescindibles que ha de complir el programa d'acord amb l'article 124 de la Llei 16/2005, de 30 de desembre, de la Generalitat (LUV):
a) Gestionar la transformació jurídica de les finques afectades pel programa. En este sentit l'urbanitzador estarà obligat a:
· Demanar, als corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.
· Fitar i delimitar les parcel·les aportades a la reparcel·lació amb caràcter previ a la redacció del projecte.
· En cas d'existir, efectuar un estudi fefaent de les parcel·les semiconsolidades, amb una proposta de solució en els termes previstos en el capítol III del títol I de la Llei Urbanística Valenciana.
· Presentar per a la seua aprovació el projecte de reparcel·lació.
· Pagar als creditors nets abans que la reparcel·lació arribe al Registre de la Propietat.
· Inscriure al Registre de la Propietat les noves finques resultants, especialment les destinades al domini públic.
· Fer constar al Registre de la Propietat les afeccions existents (carreteres, ferrocarril, barrancs i altres)
· Cancel·lar les finques cadastrals aportades a la reparcel·lació i inscriure les resultants al Cadastre.
· Qualssevol altres actuacions necessàries per a la transformació jurídica de les finques afectades.
b) Urbanitzar completament la unitat d'execució que constituïsca l'objecte del programa i realitzar les obres públiques addicionals que calguen, amb subjecció a les previsions temporals i econòmiques del programa.
c) Connectar i integrar adequadament la urbanització amb les xarxes d'infraestructures, d'energia, comunicacions i serveis públics existents; per a això caldrà:
· Aportar informes de les administracions sectorials amb competències que puguen resultar afectades per l'actuació.
· Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).
d) Complementar les infraestructures i espais públics o reserves dotacionals en tot el que calga per a no minvar ni desequilibrar els nivells de qualitat, quantitat o capacitat de servei existents i exigibles reglamentàriament.
e) Obtenir els sòls dotacionals públics de l'àmbit de l'actuació, o adscrits a esta, a favor de l'administració gratuïtament. A estos efectes:
· L'urbanitzador efectuarà la seua inscripció al Registre de la Propietat i en traslladarà a l'administració el corresponent certificat acreditatiu.
· Els lliurarà en perfectes condicions, una vegada concloses les obres d'urbanització, i d'haver-ne estés la corresponent acta de lliurament.
· Els transformadors d'energia elèctrica es consideraran com a equipament privat i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.
f) Ordenar el repartiment equitatiu de les càrregues i beneficis de l'actuació entre els afectats.
g) Establir terminis per a edificar els solars resultants de l'actuació urbanitzadora, incloent un cronograma on s'indique expressament el termini d'edificació dels terrenys propietat de l'urbanitzador o d'altres propietaris adherits a la seua iniciativa de programa
h) Si és el cas, i amb caràcter complementari, es fixen com a objectius a càrrec de l'urbanitzador i sense que siguen repercutibles als propietaris de terrenys afectats, l'execució dels programes de restauració paisatgística, dins de l'àmbit del programa d'actuació integrada, conforme a les directrius establides en la Llei 4/2004, de 30 de juny, d'Ordenació del Territori i Protecció del Paisatge.
2. Aniran a càrrec del sector tots aquelles despeses derivades de publicacions, taxes i llicències que tinguen com a objecte la urbanització del sector.
3. Aniran a càrrec del sector, i per tant s'inclouran dins del projecte d'urbanització, les partides corresponents de mobiliari urbà, obres de gasificació, telefonia, així com qualsevol altre servei existent al municipi, i la senyalització vertical, horitzontal, així com la retolació íntegra del sistema viari; als passos de vianants s'hauran d'executar amb sobreelevació de rastell a rastell, i de conformitat amb la legislació vigent. S'hauran d'executar dos embornals, per a aigües pluvials en el sentit de les aigües. Així mateix, seran executades a càrrec seu totes aquelles obres, instal·lacions o condicionants imposats per les empreses concessionàries de tots els serveis urbans, inclosa l'Entitat de Sanejament d'Aigües (EPSAR), i amb tal fi haurà d'aportar els oportuns informes o convenis subscrits amb les diferents empreses.
4. El programa que es presente podrà incloure, si és el cas, altres objectius complementaris amb un cost assumit per l'urbanitzador que no podrà ser transferit als propietaris de terrenys afectats.
V. Paràmetres urbanístics (art. 131.2.c Llei Urbanística Valenciana)
Els paràmetres urbanístics són els següents:
Les proposicions que han de presentar els licitadors podran redelimitar l'àmbit de la unitat d'actuació per a respectar les edificacions consolidades
Igualment, els licitadors podran proposar millores en l'ordenació detallada definida en el Pla General. Preferentment, les millores esmentades consistiran en l'ampliació del vial existent entre les dues illes edificables, així com ampliació del carrer de Curtidors al seu primer tram, modificant l'alineació de l'illa 1.
VI. Criteris d'ordenació urbanística (art. 131.2.d Llei Urbanística Valenciana)
1. Els criteris urbanístics que s'han de satisfer mitjançant el desenvolupament de la unitat d'execució U-3 consisteixen en:
A. Completar la trama del nucli urbà mitjançant el desenvolupament de sòl residencial
B. Dotar de qualitat la façana urbana mitjançant un tractament adequat, d'acord amb l'entorn, millorant la imatge visual de l'entrada al municipi.
C. Generació d'un bulevard de tancament paral·lel al riu.
2. Les directrius d'ordenació urbanística aplicables a la unitat d'execució U-3 són:
A. Desenvolupar urbanísticament, d'una forma simultània, la totalitat de terrenys inclosos a l'àmbit de la unitat d'execució.
B. Proposar una edificació integradora, en la mesura que siga possible, de les edificacions existents a l'àmbit de la unitat d'execució.
C. Integració de l'edificació a l'entorn.
D. Desenvolupar l'albereda existent entre la ronda Sud i l'edificació.
E. Donar un front de ciutat a la serra Grossa que servisca d'imatge.
3. Les distintes propostes que pretenguen participar en el concurs hauran d'observar tots estos criteris, tenint en compte sempre la preferència de la qualitat tècnica de l'ordenació que es propose.
4. Es permet, per tant, la possibilitat de modificar l'àmbit de la unitat d'execució previst pel PGOU, per a adaptar-lo a les exigències de la LUV quant a les edificacions consolidades, de manera que s'excloguen les superfícies consolidades per l'edificació, indicant els terrenys que han de quedar subjectes al règim d'actuacions aïllades, dels que s'incloguen mitjançant el programa a desenvolupar en el règim d'actuacions integrades.
5. De la mateixa manera, es permet la possibilitat de modificar la normativa edificatòria, aplicable a l'àmbit, amb la finalitat de dotar-la d'una major qualitat, mitjançant la formulació del corresponent instrument de planejament, que s'ajustarà preferentment als criteris següents:
· Parcel·la mínima. La parcel·la mínima serà d'una superfície de 300 m².
· Amplària mínima de façana. L'amplària mínima de façana serà de 15 metres.
· Altura de carener. L'altura màxima de carener serà de 17 metres, i cap element constructiu podrà sobrepassar-la.
· Altura de cornisa. L'altura màxima de cornisa serà de 13 metres.
· Mesurament de les altures. Se seguiran els criteris desenvolupats en l'article 20 del PGOU de Canals.
· Coberta. El pla de coberta que dóna a la façana exterior i interior serà inclinat, amb acabament de teula, amb un pendent d'entre el 30% i el 50%, almenys en els 4 primers metres comptats des de l'alineació de façana, a excepció del previst en el punt següent referent a habitatges sota coberta. No s'admet en esta zona de coberta caixes d'escales, sales de maquines, instal·lacions, ...
· Habitatges sota coberta. L'espai resultant de l'aprofitament sota coberta podrà destinar-se a habitatge independent. Els dits habitatges podran obrir terrasses en el pla inclinat de coberta. La superfície màxima de terrassa no podrà ser superior al 20% de la superfície de l'última planta, i se situarà a partir del primer metre de la façana.
· Coberta interior. Excepcionalment, mitjançant justificació, que únicament i exclusivament podrà basar-se en falta d'espai per a instal·lacions, serveis, infraestructures o semblants, es permet que el pla inclinat de coberta que dóna a façana interior siga un coberta plana.
· Finestres en coberta. Es permetran finestres en el pla inclinat de la coberta. Estes finestres hauran d'estar integrades a la coberta, i la seua execució no implicarà una alteració en la concepció d'un pla de coberta homogeni i continu.
· Cornises. A la cornisa dels edificis, la volada serà de 90 cm.
· Instal·lacions. A les edificacions s'haurà de deixar prevista la infraestructura i l'espai necessari per a les instal·lacions d'aire condicionat, captació d'energia solar i altres instal·lacions disposades en la legislació vigent; les unitats exteriors d'aire condicionat se situaran a la coberta. No es permet cap instal·lació en façana.
· Façanes. Tractament de façanes interior i exterior, mitjançant esquerdejat o semblant i pintat. S'intentarà minimitzar l'ús de rajola caravista. Es permet la utilització de pedres naturals en sòcols de planta baixa i acabats. S'hauran d'estudiar les façanes interiors (no es permeten panys llisos amb obertura de buits).
· Mitgeres. Les mitgeres vistes hauran de tenir un tractament d'esquerdejat i pintat.
· Edificacions. S'haurà de tenir un recorregut accessible des de l'accés de les edificacions residencials fins a les habitatges, este requisit serà també exigible als locals en planta baixa i soterranis o semisoterranis.
· Tractament de façanes. En edificis amb façana superior a la mínima, Cada 25 metres màxim s'haurà de canviar el tractament de façana, concretament quant a la seua tonalitat de color, altures de forjat, i ritme de buits. Es tracta d'evitar amb això l'aparició d'edificacions compactes/contínues.
· Aparcaments. S'haurà de disposar com a mínim 1'5 places d'aparcament per habitatge ubicades en els soterranis de l'edifici o en planta baixa.
· Tancaments. Els tancaments exteriors seran de fusta o imitació fusta.
· Buits. Els buits en façana serà rectangulars i de desenvolupament vertical.
· Balcons. Només es permeten balcons oberts amb una volada màxima de 45 cm i en un 40% dels forjats que donen a l'habitatge o espai residencial.
· Baranes. Les baranes i la manyeria serà de forja o metàl·lica. No es permeten balustrada o zelosies.
· Ventilacions. Totes les ventilacions forçades es realitzaran per coberta.
· Cuines. L'extracció de fums serà sempre per coberta, s'haurà de preveure un espai destinat a estenedor que no siga visible des de l'exterior.
VII. Objectius d'edificació privada (art. 131.2.e Llei Urbanística Valenciana)
1. L'edificació privada que es propose ha d'actuar com a tancament del nucli urbà, al mateix temps que, donada la perspectiva visual que oferirà la seua façana, d'imatge de qualitat urbana de front d'entrada en el municipi. Així mateix es procurarà una adequada integració de la futura edificació amb l'entorn del nucli antic.
Es cuidaran els elements formals i estètics de l'edificació oferint una imatge unitària.
2. Les condicions de les parcel·les edificables, el volum i forma dels edificis, les condicions estètiques de l'edificació, així com la reserva d'aparcaments, seran els establits en els instruments de planejament que siguen d'aplicació.
3. S'estableix l'obligació de simultaniejar la urbanització i l'edificació dels solars resultants pertanyents a l'Agent urbanitzador en el percentatge mínim del 30% dels mateixos, és a dir, en un termini màxim de 15 mesos, o el que resulte de l'adjudicació del programa, en el cas que es propose un inferior.
4. Donades les característiques ordinàries del sector, els terminis per a l'edificació dels solars resultants de la reparcel·lació es regiran pel que disposa l'art. 495 del ROGTU.
VIII. Prescripcions tècniques dels documents d'ordenació i gestió (art. 131.2.f Llei Urbanística Valenciana)
Caldrà ajustar-se al que disposa la LUV i en el ROGTU, i es tindrà en compte la naturalesa i característiques de la present actuació descrites en les bases.
Els documents d'ordenació que s'integren en l'alternativa tècnica deuran, a més de complir amb les necessitats i objectius establits en les presents bases particulars, contenir totes les prescripcions tècniques necessàries previstes en la legislació urbanística valenciana.
En este sentit, si la proposta preveu una modificació de l'àmbit, que en tot cas haurà de ser justificada, s'inclouran tots aquells documents de planejament que facen possible la dita modificació, en virtut de l'abast que en cada cas tinga, de manera que s'incloga l'ordenació detallada per a l'àmbit modificat
IX. Prescripcions tècniques del projecte urbanització (art. 131.2.h Llei Urbanística Valenciana)
1. Les prescripcions tècniques particulars aplicables per a la urbanització de la unitat d'execució U-3 es desenvoluparan en els projectes d'urbanització que s'adjunten a les propostes de programació.
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció d'un tècnic diferent del seu redactor original, havent de complir el que extableix l'article 52 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny de 2006 (TRLCAP). No podrà modificar les previsions del pla que desenvolupa. En cap cas, podrà contenir determinacions sobre l'ordenació, règim del sòl o de l'edificació.
Sense perjudici del que disposa l'esmentat article 52, regiran les prescripcions incloses en els articles 152 a 157 de la LUV, 349 i 350 del ROGTU, en les normes tècniques i en les ordenances municipals aplicables.
El projecte d'urbanització haurà d'observar, respecte a les qualitats de l'obra que es realitzen, les mateixes característiques tècniques que les previstes en el projecte aprovat per a la UE-4, que afronta amb l'àmbit que es pretén desenvolupar. De tal forma que s'utilitze el seu mateix disseny, i mateix tipus de materials, amb la finalitat de donar un tractament unitari al bulevard que està enfront del riu i que es troba al límit sud de la present unitat.
2. S'estableixen les següents prescripcions tècniques bàsiques:
2.1. Condicions generals:
- Totes les infraestructures a excepció de la xarxa de clavegueram hauran de discórrer sota la vorera, i només en cas d'impossibilitat material per dimensionat, s'ubicaran a la franja d'aparcaments.
2.2. Xarxa viària
- Les dimensions dels elements de la xarxa viària unitat d'execució U-3 s'ajustaran al que s'estableix en el planejament vigent; les vies que divideixen les dues illes edificables previstes hauran de tenir una secció constant de 10 m, havent de justificar la dita secció.
2.3. Condicionament del terreny. Explanacions.
- Una vegada realitzat el desbrossament de la capa de terra vegetal, es procedirà a l'excavació de la caixa on s'haurà d'assegurar una capa mínima de 0,5 metres de terraplé amb material seleccionat (E2,CBR>10) per davall de la cota inferior del paquet de ferm.
- El sòl seleccionat emprat haurà de complir les exigències imposades en l'article 330. Terraplens del plec de prescripcions tècniques generals per a les obres en carreteres i ponts.
- En la coronació del terraplé, la densitat a què s'arribe no serà inferior al 95% de la màxima obtinguda en l'assaig Proctor normal.
2.4. Voreres
- La secció de les voreres es compon de saorra artificial de 15 cm de grossària, amb els mateixos requeriments que la col·locada a la calçada, una capa de formigó del tipus HM-15 de 15 cm de grossària i un acabat de paviment de terratzo de 40x40 cm, model Canals, sobre capa de morter d'unió i de rejuntades.
- El pendent transversal de la vorera haurà de ser del 2% en direcció a la calçada.
- L'encintat de les voreres es realitzara amb la col·locació d'un rastell de peces prefabricades de formigó bicapa, de dimensions 15x25x50 cm, sobre llit de formigó en massa HM en prisma de 25x25 cm. Les peces aniran rejuntades amb morter de ciment de dosificació 1:6 amb arena de riu. La vora del rastell s'estableix entre 13 cm i 17 cm.
- Les rigoles seran de formigó prefabricat i de dimensions 8x20x50 cm. I es col·locaran sobre un llit de formigó HM-15 de 15 cm de grossària i es prendran com a morter de ciment de dosificació 1:6 rejuntant-se amb beurada de ciment.
- L'entrada de vehicles a garatge amb ocupació de voreres es farà mitjançant rastells rebaixats model Canals; només es permetrà alterar la rasant de la vorera en passos de vianants.
- La secció mínima de la vorera serà d'1'20 metres.
2.5. Aigua potable
- Ha d'establir-se la forma en què es garanteix la quantitat i qualitat de l'aigua potable per a consum humà.
- El disseny de la xarxa, a més d'obeir càlculs hidràulics, s'adequarà en la tipologia dels diversos components a les normes que establisca el que haja de gestionar la xarxa.
- Les canonades d'aigua potable seran de polietilé d'alta pressió, fins i tot en connexions.
- Es disposarà com a mínim d'una connexió per parcel·la mínima.
2.6. Xarxa de sanejament
- La xarxa de sanejament haurà de ser separativa.
- Els albellons o conduccions de les aigües residuals seran de material flexible d'alta resistència, preferentment PE o PVC.
- Els pous de registre de sanejament s'instal·laren amb una tapa de fosa. A més, estaran capacitats per a resistir càrregues de trànsit pesat.
- Els embornals seran prefabricats del tipus sifònic, amb cércol, tapa i reixeta de fosa tipus Ajuntament de Canals, amb les inscripcions i detalls característics.
- Es disposaran arquetes de connexió de sanejament, en funció del nombre de parcel·les mínimes possibles. Estes arquetes seran de 40x40 cm, amb fàbrica de rajola de œ peu de grossària, esquerdejat i brunyit interiorment, amb marc i tapa de fosa de 40x40 cm o prefabricades
.
- Les aigües pluvials dels edificis hauran de dirigir-se al clavegueram de pluvials de la xarxa de sanejament pública per l'interior de l'edifici.
2.7. Subministrament d'energia elèctrica
- S'haurà d'obtenir l'informe de la companyia subministradora, que garantisca les condicions de connexió i subministrament de l'energia elèctrica.
- La xarxa de baixa tensió estarà anellada
- Els CT's no se situaran en parcel·les o espais lliures de domini públic.
- La xarxa MT interconnectarà els centres de forma anellada.
- Després del càlcul de la càrrega corresponent a edificis de habitatges, per a tots els elements es considerarà un coeficient de simultaneïtat d'1.
- Es disposarà com a mínim d'una connexió per parcel·la mínima.
2.8. Enllumenat públic
- Minimitzar el nombre de quadres triant una situació centrada i per a seccions màximes de conductors de 35 mm²
- El quadre o quadres s'ubicaran en fornícules amb protecció d'obra civil en tres dels seus costats i peanya entre 0,3 i 0,5 m, i els components de cada quadre s'ubicaren en armaris de polièster per a intempèrie IP55KIK10 amb tancament preparat per a cadenat.
- El funcionament automàtic de l'enllumenat es realitzarà a partir de rellotge o rellotges amb programació astronòmica, i per a estalvi d'energia a partir de determinada hora de la nit, es disposarà en cada punt de llums equips de doble nivell.
- De cada quadre partiran almenys dos circuits independents 3F+N d'alimentació als punts de llum, (+tt), acompanyats dels corresponents per a telecomandament F+N.
- L'esquema del quadre o quadres inclourà un interruptor automàtic general, relé de reconnexió automàtica amb eixides en funció del nombre de circuits independents, limitador de sobretensió, amb protecció magnetotèrmica independent, i per cada comandament motoritzat i contacte de senyalització de defecte.
- Els circuits discorreran fins als punts de llum sota un tub, amb diàmetre mínim 100 mm, inclosa la comunicació entre arquetes i interior de columnes.
- Les arquetes de registre tindran unes dimensions de 0,4x0,4x0,7 m, amb fons de graveta i marc i tapa PRFV autoextingible, amb fixació de tapa mitjançant 4 caragols DIN 912 M8x16 i junta de neopré IPXX9 i càrrega de ruptura de 60KN amb anagrama de servei (enllumenat públic)
- Es considerarà la instal·lació d'enllumenat de zones verdes.
- Si és impossible que les lluminàries s'instal·len en columna sobre la vorera i és necessària una instal·lació mural, la connexió a estes lluminàries murals es realitzarà des d'una arqueta instal·lada, pròxima a esta lluminària, mitjançant la transformació d'un pas aeri/subterrani, que estarà preferentment integrat a la façana o bé sota un tub metàl·lic.
- S'exigirà que les lluminàries no produïsquen contaminació lumínica
2.9. Residus sòlids:
S'inclourà en el projecte d'urbanització l'obra civil corresponent al soterrament de contenidors de residus en via pública, seguint les especificacions del Servei de Medi Ambient i el model adoptat en la resta del nucli urbà.
2.10. Vegetació.
Els vials hauran de tenir el màxim nombre d'arbres amb un sistema de regatge gota a gota. Estos arbres hauran de ser extrets del catàleg que s'adjunta en l'annex I.
2.11. Altres instal·lacions.
En el projecte d'urbanització haurà d'existir un annex dedicat a instal·lacions com ara: subministrament de gas natural i d'instal·lacions de fibra òptica. Si no n'hi ha, es requeriran projectes independents que reflectisquen les dites instal·lacions.
X. Preu de licitació (art. 286.1.h del Reglament d'Ordenació i Gestió Territorial i Urbanística)
El preu de licitació, que serveix exclusivament de base per al càlcul de la garantia provisional, és l'establit en el següent quadre, d'acord amb el que disposa l'article 140.1 de la Llei Urbanística Valenciana.
En xifra 600.000 €, IVA no inclòs
En lletra Sis-cents mil euros, IVA no inclòs
XI. Terminis de desenvolupament i execució del programa (art. 131.2.i Llei Urbanística Valenciana i art. 286.1.i del Reglament d'Ordenació i Gestió Territorial i Urbanística)
Es preveuen els següents terminis, amb caràcter de màxims, podent reduir-se en les ofertes que els aspirants a agent urbanitzador presenten:
1. La presentació dels textos refosos corresponents haurà d'efectuar-se en el termini màxim de dos mesos des que tinga lloc la notificació a l'urbanitzador de l'aprovació, provisional o definitiva, que impose modificacions a l'alternativa tècnica.
2. urbanitzador haurà de sotmetre a informació al públic el projecte de reparcel·lació en el termini màxim de sis mesos des de la finalització del termini per a l'opció per modalitat de retribució establit en l'article 166 de la Llei Urbanística Valenciana i en el ROGTU. A este efecte, l'urbanitzador haurà de presentar davant de l'administració actuant una acreditació justificativa de la pràctica de les comunicacions regulades exigibles.
3. L'inici de les obres d'urbanització haurà de produir-se, com a màxim, en el termini de tres mesos des de l'aprovació definitiva del projecte de reparcel·lació, amb la inscripció prèvia al Registre de la Propietat. L'inici de les obres s'acreditarà mitjançant una acta de replantejament subscrita per la direcció d'obres, i, almenys, un tècnic municipal.
4. Les obres d'urbanització hauran de finalitzar en el termini màxim de 15 mesos des del seu inici. La finalització de les obres s'acreditarà mitjançant el corresponent certificat final d'obres expedit pel director facultatiu.
L'incompliment dels terminis anteriorment previstos comportarà la imposició de les penalitats disposades en la LUV, en l'article 143, i la resta de previstes en la legislació general de contractació administrativa.
XII. Capacitat per a ser urbanitzador
Caldrà ajustar-se al que disposa l'article 8 de les bases generals i els articles 121 de la LUV i 310 i 311 del ROGTU.
XIII. Solvència econòmica i financera (art. 131.2.m Llei Urbanística Valenciana)
1. La justificació de la solvència econòmica i financera de l'urbanitzador s'acreditarà per un o alguns dels mitjans següents:
a) Informe d'institucions financeres o, si pertoca, un justificant de l'existència d'una assegurança d'indemnització per riscos professionals.
b) Si es tracta de persones jurídiques, presentació dels comptes anuals o un extracte d'estos, en el cas que la seua publicació siga obligatòria en la legislació del país on l'aspirant a urbanitzador estiga establit.
c) Declaració sobre el volum global de negocis i, si pertoca, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.
2. Si per raons justificades l'urbanitzador no està en condicions de presentar les referències sol·licitades per l'Ajuntament, podrà acreditar-ne la solvència econòmica i financera mitjançant qualsevol altre document que l'administració considere suficient, podent basar-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran justificar-ne la solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.
3. La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència d'almenys un dels seus membres.
XIV. Solvència tècnica i professional (art. 131.2.m Llei Urbanística Valenciana)
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística semblants, promoguts i gestionats pel concursant.
b) Indicació de l'equip tècnic, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat.
c) Titulacions acadèmiques i professionals del personal de direcció de l'urbanitzador.
d) Declaració que indique la mitjana anual de personal, amb indicació, si és el cas, del grau d'estabilitat en l'ocupació i la plantilla del personal directiu durant els tres últims anys.
e) Declaració del material, instal·lacions i equip tècnic de què dispose l'urbanitzador per al compliment dels seus compromisos.
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent els mitjans d'estudi i investigació de què es dispose.
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.
2. Si per raons justificades en cada cas concret l'urbanitzador no està en condicions de presentar la documentació sol·licitada per l'Ajuntament, podrà acreditar la solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que disposarà dels mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. El que s'ha dit adés s'aplicarà, en tot cas, quan concórrega a la licitació una agrupació d'interés urbanístic.
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.
XV. Garanties
1. Els qui desitgen participar en el procediment de licitació d'un programa d'actuació integrada hauran de constituir en la forma i als efectes establits en el Text Refós de la Llei de Contractes de les Administracions Públiques, una garantia provisional equivalent al 2 per cent de l'estimació aproximada de les càrregues del programa, IVA no inclòs, la qual ascendeix a la quantitat de 12.000 euros.
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desenvolupament i execució dels programes d'actuació integrada.
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.
4. La garantia definitiva, que es constituirà en la forma i als efectes disposats en el Text Refós de la Llei de Contractes de les Administracions Públiques, s'estableix en un 10 per cent del valor de les càrregues d'urbanització, IVA no inclòs, del programa d'actuació integrada aprovat. S'ingressarà en un termini màxim de 15 dies comptador des de la notificació de l'acord d'aprovació i adjudicació del Programa.
5. Pertocarà elevar la garantia definitiva al 20 per cent en els supòsits d'aprovació de programes d'actuació integrada en què les càrregues urbanístiques es troben sotmeses en presumpció de temeritat, calculada en els termes establits en la legislació de contractes de les administracions públiques.
6. El període de garantia es fixa en un any.
XVI. Presentació de proposicions
1. Conforme als articles 133 LUV i 300 ROGTU, les proposicions per a participar en el concurs aniran acompanyades de la documentació que s'indica, en sobres independents, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent:
Sobre 1.contindrà l'alternativa tècnica amb les determinacions indicades en els articles 126 de la LUV i 307 i, si és el cas, 308 del ROGTU.
L'alternativa tècnica es presentarà, addicionalment, en suport informàtic.
Sobre 2. Tancat i segellat, contindrà la proposició juridicoeconòmica amb les determinacions indicades en els articles 127 de la LUV i 302, 303, 305 i 306 del ROGTU i, si és el cas, les establides en el 304 si hi ha afecció real de finques al compliment dels objectius del programa.
La documentació que figura en estos sobres serà objecte de valoració als efectes d'aprovació del programa i adjudicació de la condició d'urbanitzador.
Sobre 3. Tancat i segellat, contindrà l'acreditació de la personalitat jurídica, la capacitat i la solvència tècnica i econòmica de l'aspirant, en termes dels articles 122 i 123 de la LUV i 301 del ROGTU, i la resta de condicions establides en l'article 133.1 de la LUV.
Es presentarà amb el títol de Documentació, i inclourà la següent:
A. Si concorre una societat mercantil, haurà de presentar una escriptura de constitució inscrita al Registre Mercantil. Si es tracta d'una agrupació d'interés urbanístic, es presentarà una escriptura pública de constitució, així com la inscripció en el Registre d'Agrupacions d'Interés Urbanístic dependent de la conselleria competent en urbanisme.
B. Els qui compareguen o firmen proposicions en nom d'un altre o en representació d'una societat o persona jurídica, presentaran una escriptura de poder inscrita, si és el cas, al Registre Mercantil o registre públic corresponent.
C. Quan l'oferent actue en nom propi i siga empresa individual, haurà de presentar el DNI o una fotocòpia legalitzada d'este.
D. Resguard acreditatiu d'haver constituït la garantia provisional en els termes exigits en la base XV.
E. Declaració responsable de no estar sotmés a cap de les prohibicions per a contractar establides per la legislació reguladora de la contractació administrativa, així com d'estar corrent en el compliment de les obligacions tributàries i amb la seguretat social imposades per les disposicions vigents.
F. Els documents que acrediten els requisits de solvència tècnica i professional, econòmica i financera, inclouran expressament certificats acreditatius d'estar al corrent en el compliment de les obligacions tributàries i amb la Seguretat Social imposada per les disposicions vigents.
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol ordre, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si pertoca, al fur jurisdiccional estranger que puga correspondre'ls.
H. Declaració jurada o acta notarial acreditativa d'haver-se efectuat o intentat efectuar els avisos a què es refereix l'article 134.4. En tot cas, amb caràcter previ a l'adjudicació, l'Ajuntament requerirà a l'adjudicatari proposat la justificació documental íntegra d'estos aspectes.
I. En cas de concórrer a la licitació diverses empreses, compromeses a la constitució d'una unió temporal, cada una d'estes haurà d'acreditar la personalitat jurídica i capacitat, indicant els noms i circumstàncies dels empresaris que subscriuen les proposicions, la participació de cada una d'estes, i designant la persona o entitat que, durant la vigència del contracte, ha d'exercir la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.
2. Els interessats en la licitació hauran de presentar les seues proposicions, en valencià o castellà, al Registre General de l'Ajuntament de Canals, en el termini de 5 mesos comptadors des de la data d'enviament de l'anunci de licitació al Diario Oficial de la Unión Europea i en horari de 08.00 a 14.00 hores de dilluns a divendres.
3. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ja ho ha fet individualment o figura en més d'una agrupació. L'incompliment d'estes normes comportarà la no-admissió de totes les propostes de programa presentades per este.
4. Si l'últim dia del termini de presentació de proposicions és dissabte, diumenge o festiu, el termini es prolongarà fins al següent dia hàbil.
5. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública pel termini d'un mes dels documents establits en l'article 293.1 i 307 del Reglament d'Ordenació i Gestió Territorial i Urbanística. A este efecte, els concursants protocol·litzaran els documents assenyalats anteriorment per mitjà d'una acta autoritzada per un notari amb competència territorial al municipi afectat i en depositaran una còpia a la seu de l'Ajuntament, i els exposaran al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió a la localitat, només als efectes de la presentació d'al·legacions.
6. Model d'instància:
«(Nom i cognoms) ..., amb DNI número ..., natural d..., província d..., major d'edat i amb domicili a ..., carrer ..., telèfon ..., actuant en nom (propi o de l'empresa a què representa), manifeste que, assaben

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*
tat de l'anunci remés en data ..., i publicat en el Diario Oficial de la Unión Europea i Diari Oficial de la Comunitat Valenciana, de dates ..., respectivament, i atés que complisc tots els requisits i condicions que s'exigeixen per a adjudicar per mitjà de concurs, en lliure i pública concurrència, el contracte per a obtenir la condició d'agent públic urbanitzador de la unitat d'execució U-3 del sòl urbà del municipi de Canals, en els termes indicats en l'article 119 de la LUV 16/2005 i la resta de preceptes concordants del TRLCAP 2/2000, així com de les bases generals i bases particulars aprovades per l'Ajuntament, presente la documentació exigida per a la licitació, i, en la representació que exercisc, em compromet a assumir el contracte administratiu especial i a formalitzar-lo d'acord amb l'article 138 de la LUV.
XVII. Contingut mínim de l'alternativa tècnica
Caldrà ajustar-se al que disposa la LUV, ROGTU, i l'annex I de les bases generals; es tindrà en compte la naturalesa i característiques de la present actuació descrites en les bases.
De conformitat amb l'article 267.2 del ROGTU, el programa haurà de justificar expressament i raonadament la necessitat d'actuar mitjançant l'actuació integrada i descriure amb precisió els fets i circumstàncies en què es base
L'alternativa tècnica del programa d'actuació integrada tindrà el contingut mínim següent
a) Identificació del document de planejament que regule l'ordenació detallada que es desenvolupa, si este ja va ser aprovat amb anterioritat al present concurs. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit d'actuació.
b) Àmbit de l'actuació. Es permet la possibilitat de realitzar ajustos en el límit de la unitat d'execució i fins i tot modificar l'ordenació prevista pel PGOU, per a adequar-ho a la realitat existent, de manera que se n'excloguen les superfícies consolidades per l'edificació, indicant els terrenys que han de quedar subjectes al règim d'actuacions aïllades, dels que s'incloguen, mitjançant el programa que es desenvolupa, en el règim d'actuacions integrades; tot això d'acord amb les exigències previstes en la LUV.
c) Justificació del compliment de les condicions d'integració de l'actuació amb l'entorn.
d) Existència o no d'agrupació d'interés urbanístic i, si és el cas, estatuts i acords socials d'esta.
e) Terminis que es proposen per al desenvolupament de l'actuació, determinant-se tant el corresponent a les obres d'urbanització com a les obres d'edificació dels solars resultants. Haurà d'incloure's el compromís del licitador d'edificar de forma simultània a l'execució de la urbanització un percentatge mínim establit en la base VII.
f) Projecte d'urbanització.
g) Enunciat dels objectius complementaris que es proposen conforme al que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.
h) Mesures de control de qualitat i compliment de les normes de qualitat ambiental, si és el cas.
i) Inventari preliminar de construccions, plantacions i instal·lacions, la demolició, destrucció o eradicació de les quals exigisca la urbanització.
j) Estimació preliminar i general d'aquelles despeses d'urbanització variables l'import de les qual, fins i tot sent transferible als propietaris, no es puga determinar per la concurrència d'ofertes.
k) Si la proposta de programa modifica l'ordenació estructural, haurà d'incorporar la documentació establida per a tals supòsits en la Llei Urbanística Valenciana.
Haurà d'incloure el compromís del licitador d'edificar de forma simultània a l'execució de la urbanització en un percentatge mínim del 30%, de conformitat amb el que ha assenyalat la base VII.
XVIII. Proposició juridicoeconòmica
1. La proposició juridicoeconòmica haurà d'incloure necessàriament la documentació relativa als aspectes següents:
A) Regulació de les relacions de l'urbanitzador i els propietaris i, en particular, la retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.
De conformitat amb el que assenyala l'article 6.1c de les bases generals, excepte en aquells casos en què siga obligatòria la retribució en metàl·lic per establir-ho així la llei, la modalitat de retribució del pagament de les prestacions de l'agent urbanitzador serà lliurement triada pels propietaris. El programa que presente l'aspirant fixarà una modalitat de retribució de caràcter supletori, perquè opere si no n'hi ha un pronunciament exprés del propietari dins del termini.
B) Expressió de les magnituds urbanístiques rellevants establides pel planejament que incidisquen en la determinació dels drets d'adjudicació.
C) Acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb qui tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies de tal urbanitzador, amb ocasió de la firma del contracte, per a assegurar l'execució dels objectius imprescindibles o complementaris del programa. L'afecció es traslladarà a les finques de resultat que s'adjudiquen després de la reparcel·lació.
D) Full resum de les dades econòmiques rellevants.
E) Descripció dels següents elements economicofinancers relatius a la càrrega urbanística:
a) Pressupost de licitació de l'obra d'urbanització: amb l'enllaç establit en l'article 168.1.a i b) de la LUV.
b) Cost de projectes: cost de redacció i direcció dels projectes tècnics, especificant cada projecte, a què es refereix l'article 168.1.c de la LUV.
De conformitat amb el que assenyala l'article 6.1.d de les bases generals, no s'admetrà el cobrament a càrrec de la propietat per part de l'agent urbanitzador d'honoraris professionals tècnics en imports superiors als establits com a indicatius en les tarifes dels corresponents col·legis professionals. L'aspirant a agent urbanitzador haurà de justificar expressament este aspecte en les seues proposicions juridicoeconòmiques.
c) Despeses de gestió de l'urbanitzador.
d) Benefici empresarial de l'urbanitzador.
e) Càrregues d'urbanització: càrregues d'urbanització que l'urbanitzador es compromet a transferir, com a màxim, als propietaris afectats pels conceptes adés esmentats.
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb estos l'urbanitzador.
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris que s'hi acullen, si és el cas, recolzades per una entitat financera degudament registrada.
F) Informació sobre la possibilitat d'optar per la modalitat de retribució en diners, i mode, condicions i termini per a l'exercici d'eixa opció de retribució.
G) Estimació preliminar de la repercussió unitària per metre quadrat de les despeses variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.
2. Es fixen com a despeses generals un percentatge màxim del 5% de la suma dels conceptes dels apartats a) i b) de l'article 127.2 de la LUV. Amb tal percentatge s'entenen coberts, entre altres, els honoraris jurídics, despeses de publicacions, notificacions, actuacions en notaria, Registre de la Propietat i despeses financeres.
3. El preu dels programes que s'establisca amb l'agent urbanitzador tindrà el caràcter de preu cert, total i tancat, de manera que no s'admetran revisions a l'alça, llevat que concórreguen les circumstàncies de retaxació previstes en la normativa vigent. S'exceptua del que s'ha indicat en este punt la baixa generada per la proposta de l'empresari constructor seleccionat. No s'admetran en la proposta clàusules de revisió de preus diferents d'estes.
4. La proposició juridicoeconòmica es presentarà degudament firmada i datada.
5. No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.
XIX. Admissibilitat de variants (art. 131.2.g de la Llei Urbanística Valenciana)
1. Als efectes establits en els articles 131.2.g de la LUV i 286.1.a del ROGTU, no s'admeten variants ni ampliacions de l'àmbit territorial del sector, sense perjudici de les modificacions de l'àmbit territorial que suposen simples retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.
2. No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar una alternativa tècnica, que no es considerarà variant del seu avanç de programació, tot això ajustant-se al que disposen les Bases Generals i Particulars que regulen el procediment.
XX. Criteris d'adjudicació (art. 286.1.j del Reglament d'Ordenació i Gestió Territorial i Urbanística)
Conforme als articles 135 de la LUV i 312 i 313 del ROGTU, s'estableixen els següents criteris que han de servir de base per a l'adjudicació del programa:


La puntuació indicada anteriorment té el caràcter de màxim, podent baremar-se cada un dels criteris des de 0 fins a la puntuació prevista en cada un d'estos.
La puntuació mínima que hauran de superar les alternatives tècniques per a possibilitar la valoració de les seues proposicions juridicoeconòmiques corresponents serà de 30% punts de la puntuació màxima prevista
XXI. Adjudicació del programa
1. Caldrà ajustar-se al que disposa l'article 137 de la LUV i els articles 314, 315, 316, 317, 318, 319, 320, 321 i 326 del ROGTU.
2. Per les característiques i dimensions del sector, no es considera exigible la petició de dictamen del Consell del Territori i el Paisatge a què es refereix l'article 136.4 de la LUV.
3. L'agent urbanitzador establirà un lloc de recepció del correu que li remeten els propietaris del sòl i l'Ajuntament durant tota la vigència del programa; així mateix establirà un local obert al públic, a Canals, amb un mínim d'hores, fins al moment d'aprovació definitiva del projecte de reparcel·lació.
XXII. Formalització del contracte
1. En el termini d'un mes a partir de la notificació de l'acord d'aprovació i adjudicació del programa d'actuació integrada a l'adjudicatari, es procedirà a la formalització en un document administratiu del contracte per al desenvolupament i execució del programa d'actuació integrada. El document de formalització serà firmat per l'alcalde, l'urbanitzador i el secretari de la corporació a efectes de fedatari públic, i s'hi annexarà un exemplar de les bases particulars de programació.
2. Amb anterioritat a la firma del contracte amb l'Ajuntament, l'adjudicatari del programa d'actuació integrada haurà de presentar un resguard acreditatiu d'haver constituït la garantia definitiva en els termes establits en la XV de les presents bases particulars i aportar un certificat positiu d'estar al corrent de les seues obligacions tributàries i amb la Seguretat Social.
3. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.
4. Si per una causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar-ne la resolució, seguint a este efecte el procediment establit en el Text Refós de la Llei de Contractes de les Administracions Públiques.
XXIII. Compliment
1. El contracte s'entendrà complit quan s'esdevinga l'adequada execució de la totalitat de les prestacions que s'hi inclouen, i s'extingirà una vegada l'urbanitzador haja procedit al seu total compliment mitjançant la recepció de les obres d'urbanització a favor de l'Ajuntament.
2. Una vegada finalitzades les obres d'urbanització, l'urbanitzador realitzarà un oferiment formal a l'Ajuntament de la recepció de les obres d'urbanització, amb la remissió prèvia per l'urbanitzador de tots els certificats d'obres, les factures emeses per l'empresari constructor i la documentació que justifique el pagament efectiu de les obres.
3. Perquè puga operar la recepció definitiva de les obres, de forma tàcita o expressa, haurà d'haver-se liquidat de forma prèvia i definitiva el programa.
4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències observades, amb la indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, ambdós assistits, si ho estimen oportú, per un facultatiu.
Una vegada esmenades les deficiències apreciades, l'Ajuntament estendrà una acta de recepció definitiva que acreditarà el compliment del contracte i la seua extinció, i llavors començarà el termini de garantia.
5. La recepció de les obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.
6. El termini de garantia serà de dotze mesos des del moment que s'entenguen rebudes per l'Ajuntament. Durant eixe període, el contractista respondrà dels defectes constructius que es manifesten. Finalitzat este període, pertocarà la devolució de les garanties prestades per l'adjudicatari.
XXIV. Resolució
1. Són causes de resolució del contracte les establides en el Text Refós de la Llei de Contractes de les Administracions Públiques, així com les derivades de la incapacitat legal sobrevinguda de l'urbanitzador i les altres que estableix la legislació general aplicable a les seues relacions amb l'administració.
2. Són també causes de resolució del contracte les següents:
a) La mort o incapacitat sobrevinguda de l'urbanitzador o l'extinció de la seua personalitat jurídica.
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de quitament i espera.
c) La falta de prestació en termini de la garantia definitiva.
d) La no-formalització del contracte dins del termini.
e) La demora injustificada en el compliment dels terminis fixats en les bases generals i particulars de programació, i la resta de terminis establits en la Llei Urbanística Valenciana i les normes que la despleguen.
f) La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat o l'abandó quan el desenvolupament i execució del programa d'actuació haja deixat de produir-se o no es desenvolupe amb la regularitat adequada o amb els mitjans humans o materials precisos per a la seua execució normal dins del termini. No obstant això, quan es done este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies comptadors des del requeriment, llevat que la precisió de la seua execució exigisca un termini major.
g) La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o haja posat fi a la via administrativa.
h) L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercir plenament els drets que la Llei Urbanística Valenciana els atorga.
i) La resolució anticipada de l'adjudicació per a la seua gestió directa per causa justificada d'interés públic, sense perjudici de les compensacions econòmiques que comporte i que haurà d'avaluar l'acord corresponent.
j) La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen continuar-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant; l'urbanitzador tindrà dret a instar la resolució amb les compensacions procedents.
k) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20 per 100.
l) La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'alguna altra manera, defrauden o falsegen la lliure competència.
m) El descobriment de condicions territorials no tingudes en compte quan es va acordar el programa d'actuació i que facen legalment inviable la prossecució d'esta, sense perjudici de les compensacions que pertoquen, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.
n) Incórrer el contractista, durant la vigència del contracte en alguna de les prohibicions de contractar establides en l'article 20 de la Llei de Contractes de les Administracions Públiques.
o) Les reiterades deficiències en l'execució del contracte.
p) L'incompliment greu dels deures essencials de l'urbanitzador directament imposats per esta llei.
q) L'incompliment d'alguns dels compromisos oferits.
r) La caducitat del programa pel transcurs del termini total per a emprendre'l i, si és el cas, la pròrroga.
s) El mutu acord entre l'Ajuntament i l'urbanitzador, sense perjudici de les indemnitzacions que, si és el cas, pertoquen en benefici dels propietaris de terrenys o altres afectats.
t) La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.
u) La suspensió, per una causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.
v) El desistiment o la suspensió del contracte per un termini superior a un any acordada per l'Ajuntament.
3. Per a la resolució del contracte entre l'Ajuntament i l'urbanitzador serà preceptiva l'emissió prèvia d'un informe favorable pel Consell del Territori i el Paisatge.
4. L'Ajuntament, en resoldre l'adjudicació, podrà acordar que l'urbanitzador continue l'execució del programa sota les seues mateixes condicions, durant el temps indispensable per a evitar perjudicis a l'interés públic.
5. L'Ajuntament acordarà la resolució de l'adjudicació, amb l'audiència prèvia a l'urbanitzador per un termini de 10 dies hàbils, i amb el dictamen previ del Consell del Territori i el Paisatge, que podrà ser instat també per l'urbanitzador. Sense perjudici de les responsabilitats econòmiques que pertoquen; això determinarà la cancel·lació de la programació i la subjecció de l'àmbit de l'actuació al règim del sòl urbanitzable sense programació.
XXV. Penalitats per incompliment i resolució del contracte
Regirà el que disposen els articles 143 de la LUV, i 336 a 344 del ROGTU i l'article 22 de les bases generals.
XXVI. Cessió del contracte i subcontractació
Caldrà ajustar-se al que disposen els articles 141 i 142 de la LUV i 333, 334 i 335 del ROGTU.
XXVII. Suspensió de llicències i de nous programes a la zona afectada
La suspensió de l'atorgament de llicències i d'aprovació de nous programes operarà conforme al que disposen els articles 101 i 103 de la LUV i 289 i 290 del ROGTU.
XXVIII. Prerrogatives de l'administració (art. 286.1.e del Reglament d'Ordenació i Gestió Territorial i Urbanística)
L'Ajuntament té totes les prerrogatives que, en general, reconeix la legislació de contractes de les administracions públiques, entre estes, les d'interpretar el present contracte administratiu especial, resoldre els dubtes que n'oferisca el compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar-ne la resolució i determinar els efectes d'esta.
ANNEX I / ANEXO I
Vegetació / Vegetación
XXIX. Jurisdicció competent (art. 286.1.f del Reglament d'Ordenació i Gestió Territorial i Urbanística)
És competent l'ordre jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.
Canals, 20 de juny de 2007.- L'alcalde: Ricardo Cardona Mollá.